इस मौके पर अपने विचार रखते हुए, टोयोटा किर्लोस्कर मोटर के उप प्रबंध निदेशक, एन राजा ने कहा, टोयोटा हमेशा ऐसी बेहतर कारें पेश करने के लिए यहां है जो सुरक्षा, गुणवत्ता, मजबूती और विश्वसनीयता में मानक स्थापित करता है। भारतीय कार बाजार बेहद प्रतिस्पर्धी है और समय के साथ तथा अंतरराष्ट्रीय उत्पादों की जानकारी मिलने से ग्राहकों की प्राथमिकताएं बदल रही हैं। यारिस अंतरराष्ट्रीय स्तर पर सबसे सम्मानित सेडान है और इसमें कई खासियतें ऐसी हैं जो इस वर्ग में पहली बार पेश की गई हैं। इस मौके पर टोयोटा किर्लोस्कर मोटर के महाप्रबंधक वेदप्रकाश एस तिवारी भी मौजूद थे। उन्होंने कहा, “सबसे पहले, मैं उत्तर प्रदेश में अपने सम्मानित संरक्षकों को टोयोटा को उसके सभी प्रयासों में दिए गए तमाम समर्थन के लिए धन्यवाद देना चाहूंगा। हमें देशभर में ग्राहकों से बहुत अच्छी प्रतिक्रिया मिली है। हमें खुशी है कि कीमत की घोषणा और बुकिंग शुरू करने के बाद एक महीने से भी कम समय में हमने लगभग दो महीने के बराबर के ऑर्डर प्राप्त कर लिए हैं।